สวัสดีค่ะ คือมีเพศสัมพันธุ์หลังหมดปะจำเดือน 4 วัน ผู้ชายปล่อยในคะแต่กินยาคุมฉุกเฉินพายใน 24 ชั่วโมง ผ่านมาได้12วันมีอาการเลือดออกจากช่องคลอดเล็กน้อย จะท้องไหมคะหรือแค่ตกเลือดธรรมดา หรือปะจำเดือนมาไวคะ
สวัสดีค่ะ ยาคุมฉุกเฉินคือยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนได้โดยเลือดที่ออกมาตามหลังการใช้ยาคุมฉุกเฉินภายในประมาณ 1-2 สัปดาห์ อาจจะยังเป็นผลข้างเคียงจากยาได้ ส่วนปประจำเดือนนั้น ถ้ามาตามรอบเดือนก็ยังเป็นไปได้เช่นกัน แต่ไม่ควรมาแค่เล็กน้อยดังกล่าวมา การมีผลข้างเคียงจากยาไม่ได้บ่งบอกว่าตั้งครรภ์หรือไม่ตั้งครรภ์แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และครั้งต่อไปหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน ไม่ทำการนับวันหรือหลั่งนอกเพื่อคุมกำเนิด